  Майя Бывальцева 20 часын Удмуртиысь ваньмыз быръён участокъёс ворсаськизы. Россилы азьмуртэз быръёнъёсын куара сётон йылпумъяськиз. Кызьы вераз журналистъёслы кунмуртъёслэсь быръён эрикрадзэс быдэстонэз чакланъя ужась группалэн кивалтӥсез Рашид Хуснутдиов, Мер палаталэн ситуационной центрез, мер чакласьёслэн корпуссы пусйизы, 20 часын Удмурт Элькунысь ваньмаз быръён участокъёсын куара сётон йылпумъяськиз, кутскиз куараосты лыдъян. Вераны кулэ, гуртъёсысь, но каръёсысь быръён участокъёсын ми берло часъёсы шӧдскымон пӧртэмлыкез адӟимы: гурт ёросъёсын бырйисьёс ӧй ни вал шуыны луэ ке, каръёсысь участокъёсын, уката ик Ижкарлэн шор люкетаз, бырйисьёс вал на, куара сётоз азьланьтӥськиз. Соин ик со лыдпусъёс, кудъёсын пыриськисьёслэн лыдзыя 18 часлы вал (57,71% — ред.), воштӥськозы на. Рашид Хуснутдинов, кунмуртъёслэсь быръён эрикрадзэс быдэстонэз чакланъя ужась группалэн кивалтӥсез Хуснутдиновлэн верамезъя, соос доры 34 вазиськонъёс вуизы. Котькуд учырез рос-прос эскеризы но сэрттӥзы-пертчизы. Ситуационной центрлэн куара сётон нуналэ ужамезлы йылпумъянъёс лэсьтыса, вераны луэ, ми катэз тӥян учыръёсты ӧм пусъе Рашид Хуснутдинов, кунмуртъёслэсь быръён эрикрадзэс быдэстонэз чакланъя ужась группалэн кивалтӥсез Куараосты лыдъян мынытозь чаклась группа ужзэ азьланьтоз. Тегъёс: Ижкар быръёнъёс Удмуртия Россилэназьмуртэз  